Tysklands Grand Prix 2011
Tysklands Grand Prix 2011 (fullt navn: "Formula 1 Großer Preis Santander von Deutschland 2011") var et Formel 1-løp som ble arrangert 24. juli 2011 på Nürburgring i Tyskland. Det var den tiende runden i Formel 1-sesongen 2011. Løpet ble vunnet av McLarens Lewis Hamilton etter å ha startet fra andre startposisjon. Ferraris Fernando Alonso kom på andreplass og den siste pallplasseringen gikk til Red Bulls Mark Webber, som startet løpet fra pole position, kom på tredjeplass. Webbers lagkamerat og leder i F1-mesterskapet Sebastian Vettel kom på fjerdeplass, og dette var første gang på elleve løp at han ikke var på seierspallen.